  Майя Бывальцева Ижкарын Кудинов нимо ульчалэсь Молодёжной ульчаысен Союзной ульчаозь люкетсэ тупатъязы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Тупатъям сюреслэн огъя кузьдалаез 800 метр. Карысь бадӟым урамъёсты огазеясь сюрес туж зол сӧриськемын вал. Нош Кудинов ульча валлин кык школаос но нылпи сады интыяськемын. Мер огазеяськонъёс туж куремен кылем арын сюресэз «Кышкыттэм но ӟечлыко автомобиль сюресъёс» йӧскалык ӵектос улсын тупатъяно объектъёс пӧлы пыртӥзы Йӧскалык ӵектослэн улосвыл офисэзлэн пресс-службаезТупатъян ужъёс улсын сюресчиос ӵошкытатӥсь сӥос вӧлдӥзы, 11 колодчаосты сюрес валлин ӝутӥзы, 387 метр бордюръёсты воштӥзы. Собере сюрес вылэ 5 сантиметр зӧкта асфальтобетон вӧлдӥзы. Со сяна, 480 квадрат метр тротуарез выльдӥзы. Сюрес лэсьтонъя «Ижевское» предприяти быдэстэм ужезлы 4 ар гарантия сётэ   Тегъёс: Авто Ижкар Удмуртия сюресъёс тупатъянужъёс  